**Anexa 13 – Îndrumar de exemple de măsuri de siguranță rutieră**

1. Semnalizare orizontală și verticală performantă
2. Marcaje rezonatoare
3. Parapete rutiere
4. Stâlpișori de ghidare, butoni reflectorizanți
5. Măsuri de calmare a traficului la intrarea în localități
6. Sistem de circulație 2+1
7. Separatoare mediane / separatoare a sensurilor de circulație (în mod special pe sectoarele cu câte 2 benzi de circulație pe sens sau la sistemul de circulație 2+1)
8. Semnalizarea sectoarelor de drum periculoase cu surse de lumină ce utilizează energie verde
9. Sisteme video de monitorizare a traficului rutier
10. Măsuri specifice conceptului „drumurilor care iartă”/„marginilor care iartă ale drumurilor” (drumuri configurate în mod corespunzător pentru a se asigura că erorile de conducere nu duc imediat la consecințe grave sau fatale), de ex. prin evitarea pantelor accentuate a taluzurilor; proiectarea unor stâlpi fragili care să se rupă în caz de impact; respectarea condițiilor de amplasare a lucrărilor tehnico-edilitare, a stâlpilor pentru instalații și a pomilor în zona drumurilor publice; evitarea plantațiilor de pomi cu diametrul trunchiului >20 cm în zonele de siguranță a drumurilor etc.
11. Defrișarea vegetației spontane în vederea asigurării vizibilității (de ex. în curbe sau în intersecții)
12. Sporirea gradului de siguranță pentru participanții la trafic prin creșterea distanțelor de vizibilitate, eliminarea punctelor negre de pe traseu etc.
13. Protejarea participanților vulnerabili la trafic:
    1. Facilități de traversare pentru pietoni și bicicliști (semnalizare luminoasă, insule mediane / refugii centrale pentru pietoni și cicliști, îngustarea carosabilului în dreptul trecerilor de pietoni)
    2. Piste de cicliști separate fizic de partea carosabilă
    3. Pasarele / pasaje subterane pietonale
14. Iluminarea sectoarelor periculoase
15. Insule
16. Campanii de siguranță rutieră:

* Includere în proiecte a unor măsuri de educație pentru siguranță rutieră, centrate pe diferite grupe de vârstă, interactive, bazate pe conștientizarea traficului rutier și a pericolelor acestuia, comportamentul corespunzător la volan și în apropierea drumurilor, alegeri pentru siguranța personală și a celorlalți.

Solicitantul își va asuma în cererea de finanțare cum va respecta cele trei principii în măsurile de siguranță rutieră promovate, inclusiv campanii de siguranță rutieră.

**Notă:**

* Măsurile de siguranță rutieră indicate nu sunt limitative, lista exemplelor nefiind exhaustivă.
* Măsurile de siguranță rutieră se vor prevedea prin proiect în locurile și situațiile în care se impun. Se vor avea în vedere recomandările și dispozițiile din raportul de audit de siguranță rutieră la faza PT (dacă este cazul) și raportul rezultat în urma inspecţiei de siguranţă rutieră (realizate în baza Legii nr. 265 din 7 noiembrie 2008 actualizate privind gestionarea siguranței circulației pe infrastructura rutieră).